Игуасу (водопад)
Игуасу̀ (; ) е името на водопади в Южна Америка. Думата „Игуасу̀“ означава „Голяма вода“, от индиански произход е и идва от племената тупи или гуарани. Със своята големина (от 500 до 6500 m³/s) той е 2 пъти по-пълноводен от Ниагара.

Водопадите Игуасу се намират на границата между Аржентина – щат Мисионес (80%) и Бразилия – щат Парана (20%) и са образувани преди 120 милиона години. Те представляват съвкупност от 275 водопада, създадени от река Игуасу и Парана непосредствено до устието ѝ. Всички водопади са разположени във формата на подкова. Най-големият и впечатляващ от тях е водопадът „Дяволското гърло“. Водопадите са част от бразилския Национален парк Игуасу от едната страна (Аржентина) и част от Национален парк Игуасу от другата страна в Бразилия. Двата парка заедно са най-големият субтропичен резерват в света. И двата парка са в списъка на UNESCO.

Огромното количество водопади, разположени под формата на подкова с дължина 2700 m, привличат над 700 хиляди туристи всяка година. Това е един от най-посещаваните туристически обекти в Южна Америка.

В зависимост от състоянието на водната маса в реката, броят на водопадите варира от 150 до 300, а височината им е между 40 и 82 m. Средното количество вода от реката, което връхлита от водопадите, е около 1500 m³/s, като през различните годишни сезони варира между 500 и 6500 m³/s.

Сравнения с други значими водопади 
Твърди се, че когато видяла Игуасу, първата дама на САЩ Елинор Рузвелт възкликнала: „Бедната Ниагара!“ (който с неговите 50 m е с една трета по-нисък). Игуасу също често се сравнява с водопада Виктория в Южна Африка, който разделя Замбия и Зимбабве. Игуасу е по-широк, но се състои от приблизително 275 дискретни водопада и големи острова. За разлика от него Виктория има най-голямата водна завеса в света, повече от 1600 m широчина и над 100 m височина (при нисък дебит Виктория е разделена на пет от островите; при голям дебит може да бъде непрекъсната). По-широките водопади са изключително големи и бързи, като например Бойома („Водопади Стенли“).

Игуасу е шестият по големина водопад в света по отношение на средния си годишен дебит след Ниагара, със среден размер на 1746 m³/s. Неговият максимален записан дебит е 45 700 m³/s на 9 юни 2014 г. За сравнение, средният дебит на Ниагарския водопад е 2400 m³/s, с максимално записан дебит от 8300 m³/s. Средният дебит на водопада Виктория е 1088 m³/s, с максимално записан дебит от 7100 m³/s.

Водната пара (мъгла) се издига между 30 и 150 m при Дяволското гърло Игуасу, а е повече от 300 m при Виктория. Обаче Игуасу има по-добри изгледи и пътеки и формата му позволява зрелищни гледки. На определено място човек може да стои и да бъде заобиколен от водопади на 260°. В Дяволското гърло водата се влива от три страни. Също така, понеже Игуасу е разделен на множество относително малки водопади, може да ги видите последователно. Физическата структура на Виктория не позволява това, тъй като тя е по същество един водопад, който пада в каньон.

Игуасу и филмовата индустрия 
Игуасу е част от пейзажа на следните филми:
 Le cascate dell'Ignazu (1907)
 Moonraker (1979)
 The Mission (1986)
 The Country Bears Down Under (1990)
 Baraka (1992)
 Extermineitors IV: Como hermanos gemelos (1992)
 O Trem Caipira (1994)
 Tummy (1995)
 Happy Together (1997)
 Mr. Magoo (1997)
 Miami Vice (2006)
 In the Hands of the Gods (2007)
 Индиана Джоунс и кралството на кристалния череп (2008)
 OSS 117: Rio ne répond plus (2009)
 Salve Geral (2009)
 Operação X (2011)
 Капитан Америка: Войната на героите (2016)
 If Cats Disappeared From the World (2016)
 A Fantastic Woman (2017)
 Черната пантера (2018)

Източници

Вижте също 
 Списък на водопадите по дебит

Външни препратки 
 Chuvas fazem vazão das Cataratas bater recorde e Itaipu abrir vertedouro

Водопади
География на Бразилия
География на Аржентина